
תענית ל ע"א



טקסט הדף מנוקד



מֵחַגָּה וּמַאן דְּאָמַר כׇּל הַחֹדֶשׁ כּוּלּוֹ אָסוּר מֵחׇדְשָׁהּ וּמַאן דְּאָמַר כׇּל הַשַּׁבָּת כּוּלָּהּ אָסוּר מִשַּׁבַּתָּהּ


אָמַר רָבָא הֲלָכָה כְּרַבָּן שִׁמְעוֹן בֶּן גַּמְלִיאֵל וְאָמַר רָבָא הֲלָכָה כְּרַבִּי מֵאִיר וְתַרְוַיְיהוּ לְקוּלָּא וּצְרִיכָא דְּאִי אַשְׁמוֹעִינַן הֲלָכָה כְּרַבִּי מֵאִיר הֲוָה אָמֵינָא אֲפִילּוּ מֵרֹאשׁ חֹדֶשׁ קָמַשְׁמַע לַן הֲלָכָה כְּרַבָּן שִׁמְעוֹן בֶּן גַּמְלִיאֵל


וְאִי אַשְׁמוֹעִינַן הֲלָכָה כְּרַבָּן שִׁמְעוֹן בֶּן גַּמְלִיאֵל הֲוָה אָמֵינָא אֲפִילּוּ לְאַחֲרָיו קָמַשְׁמַע לַן הֲלָכָה כְּרַבִּי מֵאִיר


עֶרֶב תִּשְׁעָה בְּאָב לֹא יֹאכַל אָדָם שְׁנֵי תַבְשִׁילִין כּוּ' אָמַר רַב יְהוּדָה לֹא שָׁנוּ אֶלָּא מִשֵּׁשׁ שָׁעוֹת וּלְמַעְלָה אֲבָל מִשֵּׁשׁ שָׁעוֹת וּלְמַטָּה מוּתָּר וְאָמַר רַב יְהוּדָה לֹא שָׁנוּ אֶלָּא בִּסְעוּדָה הַמַּפְסִיק בָּהּ אֲבָל בִּסְעוּדָה שֶׁאֵינוֹ מַפְסִיק בָּהּ מוּתָּר


וְתַרְוַיְיהוּ לְקוּלָּא וּצְרִיכָא דְּאִי אַשְׁמְעִינַן בִּסְעוּדָה הַמַּפְסִיק בָּהּ הֲוָה אָמֵינָא אֲפִילּוּ מִשֵּׁשׁ שָׁעוֹת וּלְמַטָּה קָמַשְׁמַע לַן מִשֵּׁשׁ שָׁעוֹת וּלְמַעְלָה וְאִי אַשְׁמְעִינַן מִשֵּׁשׁ שָׁעוֹת וּלְמַעְלָה הֲוָה אָמֵינָא אֲפִילּוּ בִּסְעוּדָה שֶׁאֵינוֹ מַפְסִיק בָּהּ קָמַשְׁמַע לַן בִּסְעוּדָה הַמַּפְסִיק בָּהּ


תַּנְיָא כְּלִישָּׁנָא קַמָּא תַּנְיָא כְּלִישָּׁנָא בָּתְרָא תַּנְיָא כְּלִישָּׁנָא בָּתְרָא הַסּוֹעֵד עֶרֶב תִּשְׁעָה בְּאָב אִם עָתִיד לִסְעוֹד סְעוּדָה אַחֶרֶת מוּתָּר לֶאֱכוֹל בָּשָׂר וְלִשְׁתּוֹת יַיִן וְאִם לָאו אָסוּר לֶאֱכוֹל בָּשָׂר וְלִשְׁתּוֹת יַיִן


תַּנְיָא כְּלִישָּׁנָא קַמָּא עֶרֶב תִּשְׁעָה בְּאָב לֹא יֹאכַל אָדָם שְׁנֵי תַבְשִׁילִין לֹא יֹאכַל בָּשָׂר וְלֹא יִשְׁתֶּה יַיִן רַבָּן שִׁמְעוֹן בֶּן גַּמְלִיאֵל אוֹמֵר יְשַׁנֶּה אָמַר רַבִּי יְהוּדָה כֵּיצַד מְשַׁנֶּה אִם הָיָה רָגִיל לֶאֱכוֹל שְׁנֵי תַבְשִׁילִין יֹאכַל מִין אֶחָד וְאִם הָיָה רָגִיל לִסְעוֹד בַּעֲשָׂרָה בְּנֵי אָדָם סוֹעֵד בַּחֲמִשָּׁה הָיָה רָגִיל לִשְׁתּוֹת עֲשָׂרָה כּוֹסוֹת שׁוֹתֶה חֲמִשָּׁה כּוֹסוֹת בַּמֶּה דְּבָרִים אֲמוּרִים מִשֵּׁשׁ שָׁעוֹת וּלְמַעְלָה אֲבָל מִשֵּׁשׁ שָׁעוֹת וּלְמַטָּה מוּתָּר


תַּנְיָא אִידַּךְ עֶרֶב תִּשְׁעָה בְּאָב לֹא יֹאכַל אָדָם שְׁנֵי תַבְשִׁילִין לֹא יֹאכַל בָּשָׂר וְלֹא יִשְׁתֶּה יַיִן דִּבְרֵי רַבִּי מֵאִיר וַחֲכָמִים אוֹמְרִים יְשַׁנֶּה וּמְמַעֵט בַּבָּשָׂר וּבַיַּיִן כֵּיצַד מְמַעֵט אִם הָיָה רָגִיל לֶאֱכוֹל לִיטְרָא בָּשָׂר יֹאכַל חֲצִי לִיטְרָא הָיָה רָגִיל לִשְׁתּוֹת לוֹג יַיִן יִשְׁתֶּה חֲצִי לוֹג יַיִן וְאִם אֵינוֹ רָגִיל כׇּל עִיקָּר אָסוּר רַבָּן שִׁמְעוֹן בֶּן גַּמְלִיאֵל אוֹמֵר אִם הָיָה רָגִיל לֶאֱכוֹל צְנוֹן אוֹ מָלִיחַ אַחַר סְעוּדָּתוֹ הָרְשׁוּת בְּיָדוֹ


תַּנְיָא אִידַּךְ כֹּל שֶׁהוּא מִשּׁוּם תִּשְׁעָה בְּאָב אָסוּר לֶאֱכוֹל בָּשָׂר וְאָסוּר לִשְׁתּוֹת יַיִן וְאָסוּר לִרְחוֹץ כׇּל שֶׁאֵינוֹ מִשּׁוּם תִּשְׁעָה בְּאָב מוּתָּר לֶאֱכוֹל בָּשָׂר וְלִשְׁתּוֹת יַיִן וְאָסוּר לִרְחוֹץ רַבִּי יִשְׁמָעֵאל בְּרַבִּי יוֹסֵי אוֹמֵר מִשּׁוּם אָבִיו כׇּל שָׁעָה שֶׁמּוּתָּר לֶאֱכוֹל בָּשָׂר מוּתָּר לִרְחוֹץ


תָּנוּ רַבָּנַן כׇּל מִצְוֹת הַנּוֹהֲגוֹת בְּאָבֵל נוֹהֲגוֹת בְּתִשְׁעָה בְּאָב אָסוּר בַּאֲכִילָה וּבִשְׁתִיָּה וּבְסִיכָה וּבִנְעִילַת הַסַּנְדָּל וּבְתַשְׁמִישׁ הַמִּטָּה וְאָסוּר לִקְרוֹת בַּתּוֹרָה בַּנְּבִיאִים וּבַכְּתוּבִים וְלִשְׁנוֹת בַּמִּשְׁנָה בַּתַּלְמוּד וּבַמִּדְרָשׁ וּבָהֲלָכוֹת וּבָאַגָּדוֹת


אֲבָל קוֹרֵא הוּא בִּמְקוֹם שֶׁאֵינוֹ רָגִיל לִקְרוֹת וְשׁוֹנֶה בִּמְקוֹם שֶׁאֵינוֹ רָגִיל לִשְׁנוֹת וְקוֹרֵא בְּקִינוֹת בְּאִיּוֹב וּבִדְבָרִים הָרָעִים שֶׁבְּיִרְמְיָה וְתִינוֹקוֹת שֶׁל בֵּית רַבָּן בְּטֵלִין מִשּׁוּם שֶׁנֶּאֱמַר פִּקּוּדֵי ה' יְשָׁרִים מְשַׂמְּחֵי לֵב


רַבִּי יְהוּדָה אוֹמֵר אַף אֵינוֹ קוֹרֵא בִּמְקוֹם שֶׁאֵינוֹ רָגִיל לִקְרוֹת וְאֵינוֹ שׁוֹנֶה בִּמְקוֹם שֶׁאֵינוֹ רָגִיל לִשְׁנוֹת אֲבָל קוֹרֵא הוּא בְּאִיּוֹב וּבְקִינוֹת וּבִדְבָרִים הָרָעִים שֶׁבְּיִרְמְיָהוּ וְתִינוֹקוֹת שֶׁל בֵּית רַבָּן בְּטֵלִים בּוֹ מִשּׁוּם שֶׁנֶּאֱמַר פִּקּוּדֵי ה' יְשָׁרִים מְשַׂמְּחֵי לֵב


לֹא יֹאכַל בָּשָׂר וְלֹא יִשְׁתֶּה יַיִן תָּנָא אֲבָל אוֹכֵל הוּא בָּשָׂר מָלִיחַ וְשׁוֹתֶה יַיִן מִגִּתּוֹ בָּשָׂר מָלִיחַ עַד כַּמָּה אָמַר רַב חִינָּנָא בַּר כָּהֲנָא מִשְּׁמֵיהּ דִּשְׁמוּאֵל כׇּל זְמַן (שאינו) [שֶׁהוּא] כִּשְׁלָמִים


וְיַיִן מִגִּתּוֹ עַד כַּמָּה כׇּל זְמַן שֶׁהוּא תּוֹסֵס תָּנָא יַיִן תּוֹסֵס אֵין בּוֹ מִשּׁוּם גִּילּוּי וְכַמָּה תְּסִיסָתוֹ שְׁלֹשָׁה יָמִים


אָמַר רַב יְהוּדָה אָמַר רַב כָּךְ הָיָה מִנְהָגוֹ שֶׁל רַבִּי יְהוּדָה בְּרַבִּי אִילְעַאי עֶרֶב תִּשְׁעָה בְּאָב מְבִיאִין לוֹ פַּת חֲרֵבָה בְּמֶלַח וְיוֹשֵׁב




רש"י



 מחגה. כלומר יליף טעמא מן חגה דהיינו ר''ח שנקרא חג כדאמרי' לעיל (דף כט.) קרא עלי מועד: הלכה כר''מ. דלפניו אסור ולאחריו מותר: הלכה כרבן שמעון בן גמליאל. דאין איסור נוהג אלא באותה שבת: תרוייהו לקולא. כדמפרש ואזיל דבלפניו מוקי הלכה כר''מ דלפניו ולא לאחריו ובאותה שבת אבל קודם אותה שבת אפילו לפניו מותר: משש שעות ולמטה. כלפי השחר: המפסיק בה. דשוב אינו אוכל עוד מאותה סעודה ואילך: ה''ג כיצד ישנה א''ר יהודה אם הוא רגיל כו': בעשרה. שהיו סועדין עמו לכבודו: וחכ''א ישנה. אשני תבשילין קיימי בשר ויין ימעט: מליח. דג או בשר מליח דאין בו טעם כל כך אחר ששהה שלשה ימים במלח כדלקמן כשלמים והנותר מבשר זבח השלמים וגו' טפי לא אשכחן דמקרי בשר: כל שהוא משום ט' באב. כגון סעודה המפסיק בה: כל שאינו משום ט''ב. כגון סעודה המפסיק בה בתענית צבור אי נמי סעודה שאינו מפסיק בה: ה''ג ר' ישמעאל בר' יוסי אומר משום אביו כל שעה שמותר לאכול מותר לרחוץ ולא גרסינן בשר כלומר אפילו בשעת סעודה המפסיק מותר לרחוץ הואיל ומותר לאכול: אסור באכילה ובשתיה. הני אין נוהגין באבל דקא חשיב נמי איסורים שנוהגין בו לבד מהני דנהיגי באבל רחיצה סיכה ונעילה כו': ואסור לקרות בתורה כו'. דכתיב בהו משמחי לב: במקום שאינו רגיל לקרות. דכיון דלא ידע אית ליה צערא: עד כמה. הוי בשר גמור דלא הוי בשר מליח כל זמן שהוא כשלמים שלא שהה במלחו אלא שני ימים ולילה אחד כזמן אכילת שלמים ולהכי נקט כשלמים דבזמן אכילת שלמים אשכחן דאקרי בשר דכתיב (ויקרא ז) והנותר מבשר זבח השלמים וגו' טפי לא אשכחן דמקרי בשר שהטעם נפסל אחרי ב' וג' ימים: יין מגתו. חדש ומתוק ואינו טוב כיין ישן ומשלשל ומזיק: תוסס. רותח: אין בו משום גילוי. שאין נחש שותהו כי יברח מרתיחתו: 

תוספות



 ותרוייהו לקולא. כלומר תרוייהו כדר''מ דאמר מר''ח ועד התענית וכרשב''ג דאמר אינו אסור אלא אותה שבת בלבד הלכה כתרוייהו לקולא כלומר דאינו אסור אלא אותה שבת בלבד כרשב''ג ודוקא התענית אבל לאחר התענית מותר דהלכה כר''מ דאמר דאינו אסור אלא עד התענית ואע''ג דשלחו משמיה דר' יוחנן דכלי פשתן מותר לכבס במועד מ''מ החמיר לנו מורינו רש''י לתת סדינין שלנו לכובס אותה שבוע שהיה בה ט''ב קודם התענית אבל היכא דחל ט''ב בה' בשבת מותר לכבס ולספר מחצות ואילך מפני כבוד השבת דאין להמתין עד ערב שבת מפני טורח השבת.: ערב ט''ב לא יאכל אדם ב' תבשילין. פירוש ב' תבשילין ר''ל בשתי קדירות כגון שקורין העולם אכלנו ב' מינים שקורין מיישו''ן אבל אין לאסור לאכול תבשיל שעושין מבצלים ומגבינה ומביצים דאע''ג דאין רגילין העולם לאכול בצלים חיין כדאמר בעירובין (ד' כט.) אכל בצל והשכים ומת וכו' שקשין לכל גופו של אדם כחרבות אעפ''כ מאחר שאין עושין מהם תבשיל בעצמו אם לא ישימו או שומן או שום דבר שנותן בהם טעם אינו קרוי תבשיל כדי לאסור הביצים שמשימין עמהם אבל מן גבינה המבושל בקדירה אין חששא לאכול דכל דבר שהוא נאכל כמו שהוא חי כמו חלב כמו גבינה כמו תפוחים אין בהם תורת בשול כלל וכלל: ואם היה רגיל לסעוד בעשרה יסעוד בחמשה. צריך למעט בכבודו: ואע''ג דקאמר הש''ס דבשר מליח מותר כל זמן שאינו כשלמים כלומר שעבר יותר מב' ימים משחיטתו אפ''ה לדידן אסור לאכול בשר אפי' מלוח מזמן מרובה כיון דאנו רגילים לאכול בשר מליח וכן צריך למעט בשתייתו שאם היה רגיל לשתות עשרה כוסות משכר או ממשקה אחר לא ישתה כי אם חמשה וצריך לשנות מקומו שהוא רגיל לאכול בו כמו שהיה מנהגו של רבי יהודה בר' אילעאי. שישב ואכל ערב ט''ב בין תנור לכיריים מקום שהיה מנוול: 

רבינו חננאל

ערב ט' באב לא יאכל ב' תבשילין כו' ואפילו אורז ועדשים. אבל אוכל תבשיל אחד בלבד שלא יהיה אותו תבשיל בשר ואם הוא בשר בן ג' ימים מותר. דא' כל בשר שאינו כשלמים בן ב' ימים ולילה אחד כדכתיב ביום זבחכם יאכל וממחרת וגו' אינו קרוי בשר אלא מליח ויין תוסס נמי כגון שנסחט בתוך ג' ימים מותר שאינו עדיין יין.



אמר רב יהודה אמר רב ל"ש לא יאכל ב' תבשילין ולא יאכל בשר ולא ישתה יין בערב ט' באב משעה שיעברו שש שעות מן היום כגון שיקבע סעודתו משעה שביעית ולמעלה. והני מילי בסעודה שהוא מפסיק בה כלומר בתענית. אבל אם בדעתו לאכול עדיין פעם אחרת או קודם שעה ששית מותר (מתשתא מיבררי). הני מילי פשוטות הן. רשבג"א אם היה רגיל לאכול אחר סעודתו צנון או מלח הרשות בידו:



ת"ר כל שהוא משום ט' באב אסור לאכול בשר ולשתות יין ואסור לרחוץ משעה שאסור לאכול אסור לרחוץ. ואע"ג דתנינן נוהג אבל עד התענית ואמרינן הלכתא אבל אסור לרחוץ כל גופו בין בחמין בין בצונן כל ז' אבל פניו ידיו ורגליו בחמין אסור בצונן מותר. הא גרסינן בפסחים פרק מקום שנהגו (דף נד ב) אין בין ט' באב ליוה"כ כו' מסייע ליה לר' אלעזר דאמר אסור לאדם שיושיט אצבעו במים בט' באב כדרך שאסור ביוה"כ. אע"ג דמותבינן עליה הא משני רב פפא חמורי לא קתני. וגרסינן בפ' יוה"כ (יומא עח א) מטפחת היה לו לריב"ל (ביוה"כ) [עיוה"כ] מקנח פניו ידיו ורגליו למחר מעבירה ע"ג עיניו ואינו חושש. ערב ט' באב שורה במים ועושה כמין כלים נגובים למחר מעביר ע"ג עיניו ואינו חושש ש"מ מהני כלהו דרחיצת פניו ידיו ורגליו בט' באב אפילו בצונן אסור אלא אם היו מטונפות:



ת"ר כל מצות הנהוגות באבל נוהגות בט' באב. אסור ברחיצה ובסיכה ובנעילת הסנדל ובתשמיש המטה. שלח רב הגאון בלשון הזה יהא בנדוי כל מי שעושה אחת מכל אלו בט' באב כל היום. וא' לקרות בתורה בנביאים ובכתובים ולשנות במשנה בתלמוד כו'.



ר' יהודה אומר אינו קורא אלא במקום שאינו רגיל לקרות מפני שצער הוא לו וקורא באיוב ובקינות פי' איכה ובדברים הרעים שבירמיה ותינוקות של בית רבן בטילים משום פקודי ה' ישרים משמחי לב.



תנא יין תוסס אין בו משום גילוי. וכמה תסיסתו ג' ימים. לפיכך בערב ט' באב מותר:





רבינו גרשום

ותרווייהו לקולא הלכה כר"מ דאמר אין אסור אלא עד התענית והלכה כרשב"ג דאין איסור אלא אותה שבת והוא שלפני ט' באב:



בסעודה המפסיק סעודה אחרונה שמקבל עליו תענית. אבל בסעודה שאין מפסיק כגון סעודה שאוכל קודם לכן שעדיין יאכל אחריה. כל שהוא משום ת"ב היינו ט' באב עצמו כל שאינו משום ת"ב שאר תעניות. קורא הוא במקום שאינו רגיל לקרות לפי שמצטער:



כל זמן שהוא כשלמים שני ימים ולילה אחד אינו אוכל בערב ת"ב אבל אחר כן אוכל שבטל מתורת בשר. מחייב בכפיית המטה לכוף מטתו כאבל:





רמב"ן

תניא כל שהוא מחמת תשעה באב אסור לאכול בשר ואסור לשתות יין ואסור לרחוץ ר' ישמעאל בר' יוסי אומר משום אביו כל זמן שמותר לאכול מותר לרחוץ. אבל רבינו הגדול ז"ל לא כתב ברייתא זו בהלכות[יו], ושמא כתב הרב ז"ל דבריו של ר' ישמעאל בר' יוסי משום אביו מסתמא דמתניתין דלא קתני באיסורא דערב תשעה באב אלא לאכול בשר ולשתות יין ושני תבשילין. ולא מכרעא מילתא למדחי דרבים דאיכא למימר מתניתין איסורא דפסקא ליה קתני איסורא דתליא בקבלת עינוי לא קתני משום שתיקה דמתניתין לא פסקינן בשום דוכתא. דמאי דלא פרישו במתניתין פרישו בברייתא. הלכך מכי אזיל סעודה המפסיק בה משש שעות ולמעלה באבלות אסור לרחוץ אפילו פניו ידיו ורגליו. ואסור לסוך בתשעה באב עצמו כדאיתא בתוספתא:



תניא ערב תשעה באב לא יאכל אדם שני תבשילין ולא יאכל בשר ולא ישתה יין אבל אוכל בשר מליח ושותה יין מגתו. בשר מליח עד כמה אמר רב חיננא בר כהנא אמר שמואל כל זמן שהוא כשלמי'. יין מגתו עד כמה כל זמן שהוא תוסס וכמה תסיסתו שלשה ימים. אמר רב יהודה אמר רב כך היה מנהגו של רבי יהודה בר' אלעאי ערב תשעה באב מביאים לו פת חרבה במלח ושורה אותה במים ויושב בין תנור לכירים ושותה אחריה קיתון של מים ודומה כמי שמתו מוטל לפניו. ירושלמי (ד,ו) רב מן דהוה אכיל כל צרכיה הוה צבע פיסתיה בקיטמא ואמר זהו עיקר סעודת ט' באב לקיים מה שנאמר (איכה ג,טז) ויגרס בחצץ שיניו:



תנו רבנן כל מצוות (עשה) שנוהגות באבל נוהגות בתשעה באב אסור ברחיצה ובסיכה ובנעילת הסנדל ובתשמיש המטה. אסור לקרות בתורה ובנביאים ובכתובים ולשנות במשנה ובמדרש ובגמרא בהלכות ובהגדות אבל קורא במקום שאינו רגיל לקרות ושונה במקום שאינו רגיל לשנות וקורא באיוב ובקינות ובדברים הרעים שבירמיהו ותינוקות של בית רבן אינן בטלין לעולם דברי ר' מאיר, ר' יהודה אומר אף אינו קורא במקום שאינו רגיל לקרות ואינו שונה במקום שאינו רגיל לשנות, אבל קורא הוא באיוב וקינות ובדברים הרעים שבירמיהו ותינוקות של בית רבן בטלין משום שנאמר פקודי ה' ישרים משמחי לב.
ותשעה באב אסור באכילה ושתיה כדרך איסורן ביום הכפורים אלא שזה ענוש כרת וזה מדברי קבלה ומכין אותו מכת מרדות, וגרסינן בפרק מקום שנהגו (פסחים נ"ד ע"ב) דרש רבא עוברות ומניקות מתענות ומשלימות בו כדרך שמתענות ומשלימות ביום הכפורים, ובין השמשות שלו אסור, אלא מיהו חיה כל שלשים וכן חולה שהוא צריך אין צריכין אומד אלא מאכילין (אותו) [אותם] דבמקום חולי לא גזרו רבנן. 
וכן ברחיצה ובסיכה אסור לגמרי כיום הכפורים בין בחמין בין בצונן, דאמר רבי אלעזר אסור לאדם שיושיט אצבעו במים בתשעה באב כדרך שאסור ביום הכפורים וגרסינן בתעניות [י"ג ע"א] כל חייבי טבילות טובלין כדרכן בין בתשעה באב בין ביום הכפורים, רבי חנינא סגן הכהנים כדאי הוא בית אלהינו לאבד עליו טבילה אתת בשנה, והלכתא כתנא קמא והני מילי טבילה בזמנה דקיימא לן טבילה בזמנה מצוה, אבל שלא בזמנה אסורה וכפי מה שפירשנו בשער שלמעלה.
ונעילת הסנדל ומנעל כדינו לענין אבילות ולפי מה שסדור למעלה.
בפרק יום הכפורים (יומא ע"ח ע"א) זעירא בר חמא אושפיזיכניה דרבי יהושע בן לוי ודרב אמי ודרב אסי ודכולהו רבנן דקסרין, הוה אמר ליה ליוסף בריה דר' יהושע בן לוי בר אוריאן תא אימא לך מילתא מעלייתא דהוה עביד אביך ערב תשעה באב, מביאין לו מטפחות ושורה במים ומקנח בה ידיו ורגליו למחר מעבירה על גבי עיניו ואינו חושש, פירוש מביאין לו מטפחת ושורה אותה במים ובלילה מקנח בה ידיו ורגליו כדי להצטנן בה ולמחר מעבירו על גבי עיניו להעביר לפלוף חבלי שינה מהן, ורוחץ ידיו כדרכו לתפלה דהוה ליה כחייבי טבילות שטובלין כדרכן בין בתשעה באב בין ביום הכפורים דכל רחיצת מצוה מותרת ונטילת ידים לתפלה מצוה היא ולהקביל פני רבו עובר במים להקביל פני שכינה לא כל שכן, אבל שלא בשעת תפלה אם היו מטונפות מדרך קינוח רוחץ כדרכו, כדאמרינן אם היה מלוכלך בטיט ובצואה רוחץ כדרכו ואם לאו אינו אלא לתפלה ובירושלמי בתשעה באב מרחיץ את ידיו ומעבירין על פניו, אם היה לפלוף על גבי עיניו ודרכו לרחצן במים רוחץ ומעבירו כדרכו ואינו חושש דהוה ליה כמלוכלך בטיט ובצואה דרוחץ כדרכו ואינו חושש וכן כתב הרב רבי יצחק אבן גיאת ז"ל, אבל הרב רבי משה ז"ל כתב ביום הכפורים ובתשעה באב שאין שם רחיצה אינו מברך על נטילת ידים ולא המעביר חבלי שינה ואין זה נכון אלא שאין לי להאריך כאן.
וכן נהגו קצת העם שלא לקרות פרשת קרבנות ומשנת איזהו מקומן ומדרש רבי ישמעאל בתשעה באב בבית הכנסת לפי שאסור לקרות בתורה, ואין לנו איסור בסדר היום שהרי קורא קריאת שמע ומברך לפניה ולאחריה, וכן קורין בתורה ומפטירין בנביא בענינו של יום ופרשת התמיד ואיזהו מקומן כנגד תמידין תקנום ואומר כדרכו ואינו חושש:





ריטב"א

תני׳‎ ערב ט׳‎ באב לא יאכל אדם שני תבשילין כמה כתבו הראשונים ז״ל בזה ועיקרן של דברי׳‎ דהכא לענין ט׳‎ באב שהאיסו׳‎ משו׳‎ תענוג וחשיבות אין לומר שיהא דג וביצה שעליו נידון כשני תבשילין כמו שאמרנו לענין עירוב ולענין ליל פסחים וכמו שהיו סבורים קצת רבותי ז״ל אלא כל שהיא בשתי תמחויים ואפילו ממין א׳‎ כגון שהא׳‎ צלי והא׳‎ מבושל וכיוצא בזה הרי אלו שני תבשילין וכל שהם בתמחוי אחד וקדר׳‎ א׳‎ אפילו כמה מינים ביחד אינו אלא תבשיל א׳‎ וכן דעת מורי בשם רבי׳‎ נ״ר בשם רבותיו: ולענין מיני פירות נראה ג״כ דכיון דלענין בשולי עובדי כוכבי׳‎ ומזלות דכל שנאכל כמות שהוא חי אין בו משום בשולי עובדי כוכבי׳‎ ומזלות לפי שאין זה דרך חשיבות דאתי לידי חתנו׳‎ שאף לענין ט׳‎ באב כן ואע״פ שסומכין בהם לענין עירובי תבשילין כדאיתא בירושלמי אבל בתוספת אוסרי׳‎ בכל מני פירות מבושלי׳‎ וגם רבי׳‎ הגדול ז״ל לא התיר אלא בפירות חיים נראה שמדמין דבר לענין ערוב להחמי׳‎ והמחמיר תבא עליו ברכה: לא יאכל בשר ולא ישתה יין:



רבי יהוד׳‎ מחייב בכפיי׳‎ המט׳‎ ולא הודו לו חכמי׳‎ אסיק׳‎ בש״ס של׳‎ הודו לו כלל אפילו לכפות מטתו וכ״ש לשאר מטו׳‎ וכן הלכה וכ״ש שאין לנו שנוי מקום בבי׳‎ הכנסת מן הדין ומקום שנהגו בו עשאוהו כשבת ראשונה ומנהג חסידות הוא.



אמר שמואל לא שנו אלא בסעודה המפסיק בה כבר פי׳‎ למעלה בפי׳‎ הנכון דהיינו סעודה שסומך עליה על תעניתו וזהו מה שאמרו בברייתא כל שהוא משום ט׳‎ באב אסור לאכול בשר ואסור לשתות יין ואסור לרחוץ דקס״ד דמשעה שקביל עליו קצת אבלות זו היינו אכילת בשר ושתיית יין אסור לרחוץ ואע״ג דאכתי לא חייל ט׳‎ באב ולפירש אסור בה בלבד אבל לא בשאר ענויין ורבי ישמעאל ברבי יוסי משום אביו אמר כל זמן שמותר לאכול בשר מותר לרחוץ והיינו עד בין השמשו׳‎ ונראה כדברי רבי׳‎ אלפסי ז״ל שהלכ׳‎ כר׳‎ ישמעאל שהוא מיקל וסתמ׳‎ דמתני׳‎ רהטא כותי׳‎ דלא קתני אלא איסור בשר ויין ולא איסור רחיצ׳‎ ולפי׳‎ לא הביא בהלכותיו בקבלה בא זו בברייתא זו וסמך על משנתי׳‎ ונראה כרבנן דרבים נינהו ויחיד ורבים הלכה כרבים וסתם מתני׳‎ מלתא דנהיגי טפי נקט ומאי דלא פריש במתני׳‎ פריש בברייתא הילכך מכיון שאכל אחר ו׳‎ שעות סעודה המפסיק בה אסור לרחוץ משום תענוג אפי׳‎ פניו ורגליו כדין ט׳‎ באב ובתוספת׳‎ אמרו ג״כ שאסור לסוך ואסיקנא דלא אתסר בבשר ויין עד דאיכא תרתי שתהא סעודה המפסיק בה ושיהא מו׳‎ שעות ומעלה גרסת הספרי׳‎ אמר רב יהודה כיצד משנה ואע״ג דרב יהודה מפרש מלתא דרשב״ג פי׳‎ בעלמא הוא דעבוד ולאו ס״ל כוותיה הילכך כרבנן דמתני׳‎ ורב שמואל פירשו מלתייהו שלא אמרו אלא מו׳‎ שעות ומעלה ובסעודה המפסיק בה. וכן פסקו כל הגאונים ז״ל. ויש נסחאות דגרסי׳‎ א״ר יהודה ולפי גרסא זו כ״ש דהלכתא דרבנן דסתם מתני׳‎ דרשב״ג ורבי יהודה יחידאי נינהו וליכא אימורא דמסתמיך במלתייהו כלל אבל בירושלמי גרסי׳‎ בנסחי דידן ת״ר כל הנוהגות באבל נוהגות בט׳‎ באב לאו כללא ממש היא דהא כפיית המטה ועטיפת הראש דאיתנהו באבל וליתנהו בט׳‎ באב אבל מצות עשה שבאבל אינם בט׳‎ באב שאינו חייב בכפיית המטה ולא בעטיפה ואין צריך לומר בקריעה שאינה ממצות אבלות כדאמר התם במשקין אבלות וקריעה לחוד ואפי׳‎ במצות לא תעשה אין לנו אלא מאי דפריט שאין נוהגות באבל כל ז׳‎ וכלל ופרט קתני ולפיכך חייב בתפילין שאין אסורו באבל אלא יום ראשון ולא חמיר ט׳‎ באב ליבטל מצוה משום אבלות שבה יותר מיום ב׳‎ של אבלות והרי ט׳‎ באב מותר בעשיית מלאכה במקום שנהגו שכן באבל שאין לו מה יאכל עושה בצנעה בתוך ביתו לאחר ג׳‎ וכן בשאלת שלו׳‎ משיב שכן באבלות לאחר ג׳‎ וכן בשאלת שלו׳‎ משיב לכל אדם עשו ט׳‎ באב לאחר ג׳‎ וחברים עושים אותו לאחר ג׳‎ ימים הראשונים ונוהגים איסור במלאכה ואין שאלת שלו׳‎ כלל שאין מתירין מלאכה באבל לאחר ג׳‎ אלא ע״י הדחק שאין לו מה יאכל ואין מתירין לו שלום אלא למי ששאל שלא צריך להודיעו שהוא אבל מיסודו של רבי׳‎ הגדול ז״ל ומה שאסרו לקרוא בתורה במשנה ובש״ס היינו בבא לקרוא דרך מקרא ומשנה וש״ס ואין סדר היום בכלל שהרי קורין בתורה ומפטירי׳‎ בנביא וקורין ק״ש. ומעתה אין להמנע מלקרוא פרש׳‎ את קרבני לחמי ואיזהו מקומן וקורא כדרכו ואינו חושש ורחיצה שאסרו דוקא לתענוג אבל להתפלל מותר בין בט׳‎ באב בין בי״ה כשם שהתירו לעבור במים כדי להקביל פני רבו וכ״ש להקביל פני השכינה ומה שאמרו בריב״ל ערב ט׳‎ באב מביאין לו מטפחת ושורה במים ולמחר מעבירה ע״ג עיניו להסיר לכלוך שבעין אבל ידיו רוחץ אותן כדרכו לומר ברכות ותפלה ובחייבי טבילות שטובלין כדרכן בין בט׳‎ באב בין בי״ה וזה פשוט והלכה למעשה ושלא כדברי הרמב״ם ז״ל שכתב ט׳‎ באב וי״ה כיון שאין בהן רחיצה אינו מברך על נטיל׳‎ ידים ולא המעביר שינה מעיני ואינו נכון כלל וכבר כתבתי׳‎ בהלכות יומא שאע״פ שט׳‎ באב אסור בנעילת הסנדל חייב לברך שעשה לי כל צרכי שכל אותן ברכות שתקנו חכמים ברכות של שבח הן לפי שנוהגים באדם על הרוב ואע״פ שלא שמע קול תרנגול מברך ברכה הנותן לשכוי בינה וכן בברכת אשר יצר אע״פ שלא הוצרך לנקביו ויש מרבותי ז״ל חולקי׳‎ בזה בפרק הרואה כתבתי עקרן של דברים ואיסור נעילת הסנדל אינו אלא בדבר של עור או שהוא מחופה עור כמו שכתבתי בהלכות יומא. תוספתא אין שאלת שלו׳‎ לחביריו בט׳‎ באב ולהדיוטו׳‎ בשפה רפה. ופירש בירושלמי שמשיבין את ההדיוטות בשפה רפה וסיכה שאינה של תענוג אלא לרפואה מותר׳‎ וכן בכל דבר שהוא לרפואה ירושלמי רבי אחא אומר יחיד בט׳‎ באב צריך להזכיר מעין המאורע ומאי ניהו רחם יי׳‎ אלהינו ברחמך ובחסדיך הנאמנים על ישראל עמך ועל ירושלם עירך ועל ציון משכן כבודך ועל העיר האבלה ההרוסה והשוממה הנתונה ביד זרים הרמוסה בכף עריצים ויבלעוה לגיונו׳‎ ויחללוה עובדי פסולי׳‎ ולבני ישראל נתנה לנחל׳‎ ולזרע ישורון ירושה הורשתה כי באש החרבתה ובאש אתה עתיד לבנותה כאמור ואני אהיה לה נאם יי׳‎ אלהים וגומר ע״כ. ויש קצת שנוי בנוסח זה בסדור תפלת שלנו. ובירושלמי אמרו שאומרה בעבוד׳‎ דכל שהוא להבא אומרה בעבודה כתב רבינו אלפסי ז״ל ונהוג עלמא לאומרה בבונה ירושל׳‎ וסמכי׳‎ לה אהא דאמר רב יהודה אבל בירושלמי סבורי׳‎ דההיא ביחיד השואל צרכיו אבל צורכי רבים כלומר של כל ישראל בעבודה ואין משנין מנהג בדבר זה:



דרש רבא עוברו׳‎ ומניקו׳‎ וכו׳‎ ובין השמשו׳‎ שלו אסור. פירש ומינ׳‎ דקודם לכן מותר שאין תוספת לט׳‎ באב וכבר כתבוה לעיל בפ״ק כתב רבינו הגדול ז״ל דחיה כל ל׳‎ יום וכן חולה שהוא צריך אין צריכין אומד בי״ה אלא מאכילין אותו דבמקום חולי לא גזור רבנן ולענין ט׳‎ באב שחל להיות במוצאי שבת נתקשו הראשונים מהו לענין הבדלה דהא א״א למשתי מיניה ולא לאטעומי׳‎ לינוקא כדאמר לענין זמן בי״ה ואע״ג דהא איסורא דרבנן אפילו בהא איכא למיחש דילמא אתי ינוקא למסרך כיון שעושה לצרכיו כדחיישי׳‎ במזרע כשותא בכרמא ע״י ינוקא דילמא אתי למסרך במס׳‎ שבת פרק תולין ואע״ג דההיא איסורא דרבנן הלכך ליכא הבדלה ואפי׳‎ למאן דסב׳‎ במס׳‎ פסחי׳‎ שאם לא הבדיל במוצאי שבת מבדיל והולך כל השבת כלה ה״מ היכ׳‎ דחזי לאבדולי בשעתיה דאי עבר זמניה יש לו תשלומין אבל בזה שאינו ראוי להבדל׳‎ בזמנו פטור מן התשלומין וכ״ש למ״ד שמבדיל והולך כל היום כלו בלבד כמו שפסק רבי׳‎ אלפסי ז״ל שאין לדבר תשלומי׳‎ ועיקרן של דברי׳‎ כמו שכתב רבי׳‎ הגדול ז״ל שלא תקנו על הבדלה לכוס במוצאי שבת שחל בו ט׳‎ באב שהרי בתחלה קבעוה בתפלה וכשהעשירו קבעוה על הכוס ובט׳‎ באב כזה שכל ישראל עניים מרודים לא תקנו על הכוס כלל אלא בתפלה בלבד ולא שאמרו המבדיל בתפלה צריך שיבדיל על הכוס אלא בשעה שיש שם כוס אבל כשאין שם כוס לא: ואם נזדמנה מילה ביום ט׳‎ באב י״א דמטעמי לינוקא שלא אמרו דחיישי׳‎ לסרכא אלא בזמן דאיתיה כל שתא אבל זה שהוא מקרה ואינו קבוע לא וקשיא עלייהו ההיא דכשות׳‎ דכרמא ונהגו בו במקומותינו לברך בלא כוס על ההדס בשר מליח עד כמה כל זמן שהוא כשלמים פירש שלאחר שהיה במלחו שני ימים ולילה חשוב מליח אמר רב יהודה כך היה מנהגו של רבי יהודה ברבי אלעאי כו':





המאירי

לא נאסרו ב' תבשילים ואכילת בשר ושתיית יין ערב ט' באב אלא בסעודה המפסיק בה ומו' שעות ולמעלה אבל בסעודה שאין מפסיק בה אפילו מו' שעות ולמעלה או מו' שעות ולמטה אפילו בסעודה המפסיק בה מותר בכלן:



וסעודה המפסיק בה פירושה שאין דעתו לאכל אחריה באותו היום סעודה אחרת דרך קביעות אע"פ שדעתו לאכל עראי ומה שנהגו עכשו לאכל בשקיעת החמה כזית לחם ופירות אינו מנהג נאה והעושה כן ראוי לאכל הראשונה מבעוד יום ויאכל באחרונה איזה תבשיל שלא יראה כדרך הערמה אעפ"כ המהודרים במדת החסידות אין דרכן לאכל בשר כל אותו היום ובמקומות הרבה נהגו לבטל בית השחיטה מר"ח עד התענית:



בשר מליח והוא שעומד במלחו ב' ימים ולילה אחד מותר לאכלה אף בסעודה המפסיק בה ויש אומרים בזמן הזה הואיל ואדם רגיל בה אסור ואין הדברים נראים לענין הלכה אלא שהם נראין לענין מנהג וכן מותר לשתות יין מגתו והוא תוך ג' ימים והרבה גאונים התירו ביין מבושל והקלו עוד לומר שכל שהעלה רתיחה אחת הוא נקרא מבושל לענין זה:



שני תבשילים שאסרנו במשנה נחלקו בפירושה הרבה מפרשים יש אומרים שלא נקראו ב' תבשילים אלא בב' מינין כגון גבינה ודגים או בצים ודגים וכל שהם ב' מינים אפילו בקדרה אחת אסור הא מין אחד אפילו בשני בישולים מותר כגון דגים במבושל ובצלי או במחבת ובמרחשת וכל כיוצא בזה שאין חלוק הבשולים גורם אלא חלוק המינים ויש אומרים בהפך הדברים שכל שהוא חלוק בבשולים אפילו ממין אחד נקרא ב' תבשילים וכל שהוא בקדרה אחת אפילו שני מינים מותר וכן הדברים נראים ואע"פ שלענין עירובי תבשילין דנו דג וביצה בשני תבשילין קל הוא שהקלו בעירובי תבשילין ואינו ענין לט' באב יש מי שאומר שכל שאין בו שני תבשילים אע"פ שהם שני מאכלים מותרים כגון שאכל תבשיל אחד ואח"כ הביאו לו פירות או צנון או ירקות הנאכלין בלא בשול מותר לאכל בהן:



הסכימו רוב מפרשים שאע"פ שלענין נדר אמרו שהנודר בבשר אסור בדגים על הדרכים שבארנו במקומו ובמסכת חולין לענין ט' באב אין דינו כבשר ומותר לסעוד בהן:



מכיון שהתחיל בסעודה זו המפסיק בה הואיל ונאסר בבשר ויין נאסר הוא ברחיצה וסיכה ופי' קצת מפרשים אפילו בפניו ידיו ורגליו אחר שהוא מכוין לתענוג מפני שהנאתן של אלו ישנה אף לאחר שעה והוא נראה כרוחץ וסך לצורך ט' באב אבל שאר עינויין שאין הנאתן אלא לשעתן כגון נעילת סנדל וחבריו אע"פ שפסק מלאכל מותר בהן עד שיעריב וגירסת השמועה ופירושה לשטתנו כך הוא כל שהוא משום ט' באב ר"ל שענינו בא מחמת ט' באב כגון סעודה המפסיק בה שנתחדש בה איסור על שאר סעודות שבתענית צבור אע"פ שצריך להפסיק בהן גם כן מבעוד יום וחדוש שלה הוא איסור בשר ויין ורחיצה וסיכה והוא שאמר אסור לאכל בשר ולשתות יין אסור לרחץ והוא הדין לסוך אבל כל שאינו מחמת ט' באב כגון סעודה המפסיק בה שבשאר תענית צבור מותר לאכל בשר ולשתות יין ומותר לרחוץ אף משהפסיק ור' ישמעאל בא לחלוק על הראשונה לומר שכל שמותר לאכל אף בלא בשר ויין מותר לרחוץ והלכה כת"ק ומ"מ דוקא ברחיצה וסיכה שהנאתן לאחר זמן כמו שכתבנו ואם התנה הכל לפי תנאו עד שיעריב ויש בשמועה זו דרכים אחרים בגירסא ובפירוש וזה עקר ויש מתירים ברחיצה וסיכה עד הערב ממה שלא הביאו גדולי הפוסקים שמועה זו בהלכותיהם וכסתם משנתנו שלא הזכירה אלא איסור בשר ויין ומ"מ אין נראה לדחות בריתא שלימה בלא טעם:



זה שאסרנו ט' באב ברחיצה פירושו אף בצונן ואף פניו ידיו ורגליו ואע"פ שבאבל מותר בט' באב החמירו ומ"מ דוקא ברחיצה של תענוג אבל אם היו מלוכלכות בטיט ובצואה מותר כדרך שאמרו ביום הכפרים ולפי ההלכה כל היום בדין איסור זה אלא שבנרבונה נהגו הנשים לרחוץ ראשן מן המנחה ולמעלה ושמענו שזקינים ורבנים שבה הנהיגום בכך על שאמרו במדרש שהמשיח נולד בו ביום ורמז לנחמה וגאלה:



כל שהאבל אסור בו אף בט' באב אסורים בו והוא שאסורים ברחיצה ובסיכה ובנעילת הסנדל ובתשמיש המטה אבל יוצא הוא בסנדל של שעם ושאר מינים המותרים ביום הכפרים ואסור לקרות בתורה בנביאים ובכתובים ולשנות במשנה במדרש בהלכות ובאגדות ואף אינו קורא במקום שאינו רגיל לקרות ואינו שונה במקום שאינו רגיל לשנות אבל קורא הוא באיוב ובקינות ובדברים הרעים שבירמיה ותינוקות של בית רבן בטלים בו שנאמר פקודי י"י ישרים משמחי לב יש למדין מכאן שלא לקרות בט' באב פרשת קרבנות ר"ל צו את קרבני ומשנת אי זהו מקומן ומדרש ר' ישמעאל ולא שירת הים ואיני רואה תועלת בדבריהם שאם כן אף כל פסוקי דזמרה אלא כל שהוא נאמר דרך שבח ודרך שיתעורר האדם בהם להכניע לבבו לתפלה אין בהם משום שמחה ומותר:



מ"מ קצת חכמים נהגו שלא להניח תפלין והוא מנהג נאה ואע"פ שהוא מוזהר בכל מה שהאבל מוזהר בו מ"מ אינו מחוייב לעשות מה שהאבל חייב לעשותו כגון כפיית המטה כמו שבארנו במשנה ועטוף וקריעה ותפלין אע"פ שהוא ממה שהאבל אסור בו הואיל ואין אסורו אלא יום ראשון מותר בהן בט' באב אלא שדרכן שלא להניחן כמו שכתבנו וכן מותר במלאכה במקום שנהגו הואיל ואף אבל אם אין לו מה יאכל עושה בצנעה לאחר ג':



ראשוני הגאונים נשאל לפניהם באבל שחל שביעי שלו בט' באב אם מפסיק אבלותו או ממתין עד הערב והשיבו אם רוצה להפסיק לדברים האסורים באבל ומותרים בט' באב יעשה ואם רוצה בכלן להמתין עד הערב יעשה שהרי אף כל היום בדין אבלות אלא שהקלו מדין מקצת היום ככלו:



עוברות ומניקות מתענות בט' באב כדרך שמתענות ביום הכפרים ובין השמשות שלו אסור כיום הכפרים אלא שבמקום חולי מיהא לא גזרו ואינו צריך אומד כיום הכפורים וכן אסור שלא להושיט אצבעו במים כדרך שאסור ביום הכפרים ואם היו ידיו מלוכלכות בטיט ובצואה נוטל את ידיו כדרכו אפילו היה גופו מלוכלך רוחץ כדרכו כדרך שאמרו ביום הכפרים ואם אין ידיו נקיות ורוצה להתפלל נוטל את ידיו כשיעור המבואר בהם במקומו ומתפלל ויש חולקים בזה ואף גדולי המחברים כתבו ביום הכפרים וט' באב שאין שם רחיצה אינו מברך על נטילת ידים אלא שהדברים נראין כמו שכתבנו ומה שאמרו ערב ט' באב מביאים לו מטפחת ומקנח בה פניו ידיו ורגליו ולמחר מעבירה על גבי עיניו פירושה להעביר לפלוף שבעין אבל מ"מ ידיו היה רוחץ לתפלה כדין חייבי טבילות ואף זו דרך חומרא הא מן הדין כל שנטל את ידיו לצורך מותר ובתלמוד המערב אמרו בט' באב מרחיץ את ידיו ומעבירן על פניו ואף גדולי ספרד כתבו בחבוריהם שאם היה לפלוף הרבה בעיניו ודרכו לרחצו במים רוחצן כדרכו שזהו כמלוכלך בטיט:





מהרש"א - חידושי הלכות

תוס' בד"ה ותרוייהו כו' דכלי פשתן מותר לכבס מ"מ החמיר כו' עכ"ל כצ"ל:


בד"ה ערב תשעה באב לא יאכל כו' ר"ל בשתי קדירות כו' מאחר שאין עושין מהן תבשיל בעצמו כו' עכ"ל הוא מגומגם קצת דמתחילת דבריהם נראה דדוקא משתי קדירות אסור ובס"ד נראה דב' מינין שעושין מכ"א תבשיל בעצמו אם אינן נאכלין כמות שהוא חי מקרו ב' תבשילין אף בקדירה אחת וק"ל:





מהרש"א - חידושי אגדות

ואסור  לקרות בתורה כו'. פרש"י משום דכתיב בהו משמחי לב עכ"ל. ולולי פירושו נראה דלאו משום שמחה נגעו בה דלא מייתי האי קרא דמשמחי לב אלא בסיפא גבי תינוקות של בית רבן אבל בשאר כל אדם איכא טעמא אחרינא משום שלא ישכח אבלו של יום ובשאר עסקים נמי אסור מה"ט ולרבותא נקט דאפי' ללמוד תורה אסור בו אבל בתשב"ר נקט ליה מקרא דאסור מיהת משום שמחה:





רש"ש

גמרא [אר"י כיצד משנה אם היה רגיל לאכול ב' תבשילין יאכל מין אחד. לכאורה רשב"ג לאקולי בא על ת"ק ואומר דא"צ אלא לשנות וכדמסיים היה רגיל לשתות י' כוסות שותה ה'. ונ"פ דר"ל של יין וכחכמים בברייתא הסמוכה וא"כ הכי הל"ל היה רגיל לאכול ג"ת יאכל ב' דבזה דקאמר גם הת"ק מודה. לכן נ"ל דט"ס הוא וצ"ל מין אחר ברי"ש. ור"ל דישנה מאותן ב' מיני תבשילין שרגיל בהן מין א' מהן למין אחר (ועי' גי' הרי"ף והרא"ש) וכ"מ מפרש"י לקמן בד"ה וחכ"א ישנה. ומצאתי און לי בירושלמי דקאמר מהו ישנה יחלף ודלא כפי' הק"ע ימעט שאין זה משמעו:



ברא"ש סי' ל"ד ונהגו עמא למימר בבונה ירושלים כו'. נ"ל דאם סיים הברכה אף דקי"ל בשו"ע סי' רצ"ד ס"ד דאין לו לחזור בדברים שאין מחזירין. ודעת המ"א בסי' קי"ד סק"ח דגם אין לומר שם ההזכרה לבדה וכ"מ שם דעת הרב"י וכ"ה דעת הרשב"א הביאו הרש"ל בס"פ תה"ש. מ"מ בכאן יאמר נחם בלא חתימה. דהגר"א ז"ל בשנ"א פ"ד דברכות מ"ג כ' דנוסח הירושלמי היה צמח דוד נכלל בבונה ירושלים ולכן שייך לומר גם עמה נחם. (ועי' בשו"ע בריש סי' קי"ט ובב"י שם ותראה דטוב יותר לאומרו בסוף את צמח קודם החתימה) ועוד דדעת המע"מ שם אות ז' דגם בכה"ד שאין מחזירין יאמר אותן אחר שסיים הברכה (וזהו כדעת הר"ר אלחנן לפי' הרשב"א שם בדעתו) וכש"כ בנחם שיש מחלוקת בין האחרונים אם לאמרו בעבודה או בהודאה עמש"כ בחדושי השו"ע סי' תקנ"ז] :



גמ' כל שאינו משום ט"ב מותר לאכול בשר כו' ומותר לרחוץ. כ"ה בתוספתא וברא"ש סי' ל"ח:



שם רי"ש בר"י כו' כ"ש שמותר לאכול מותר לרחוץ. כצ"ל ותיבת בשר ל"ג כמש"כ רש"י וכן ליתא בתוספתא וברא"ש ובר"ן:





גבורת ארי

לא שנו אלא משש שעות ולמעלה אבל משש שעות ולמטה מותר. קשה לי דאמרינן ריש פרק קמא דפסחים מאימתי ארבעה עשר אסור בעשיית מלאכה ר' אליעזר בן יעקב אומר משעת האור ר' יהודה אומר משעת הנץ החמה ואמר ליה ר' אליעזר היכן מצינו יום שמקצתו אסור ומקצתו מותר אמר ליה הוא עצמו יוכיח שמקצתו אסור באכילת חמץ ומקצתו מותר והשיב ר"א אמינא לך אנא מלאכה דרבנן ואת אמרת לי חמץ דאורייתא דעד הכא אסר רחמנא ועד הכא מותר והא הכא גבי תשעה באב דרבנן מקצתו מותר בבשר ויין דהיינו עד שש שעות ומקצתו אסור. ואף על פי שהתוס' פירשו התם דהא דמקשה היכן מצינו יום שמקצתו מותר היינו היכא דליכא סברא כי הכא ובחמץ דאקשי ליה מיניה אבל היכא דאיכא סברא כגון לא יאכל אדם מן המנחה ולמעלה משום תיאבון וכיוצא בו לאמיירי הכא נמי גבי ערב תשעה באב ליכא סברא להתיר מקצתו ולאסור מקצתו ויש לומר דשאני התם כיון דבדאורייתא מצינו גבי חמץ שחלק בין שש שעות שלמטה ולשל מעלה גם רבנן בשלהם חלקו כהאי גוונא גופיה בין שש שעות שלמטה לשש שעות של מעלה אבל לחלק בין קודם הנץ לאחר הנץ דלא מצינו בשום מקום שחלקה בזו התורה אף על פי שחלקה בין קודם שש שעות לאחריו גבי חמץ אין זה יוכיח לחלק בדרבנן בין קודם הנץ לאחריו דאין חילוק של שש שעות מוכיח לחלק על הנץ אבל מוכיח על עצמו לחלק בין שש לשש:


תניא כלישנא קמא תניא כלישנא בתרא קשה לי מאי תניא ותניא דקאמר הא רב יהודה תרווייהו לקולא קאמר ואילו הני תרתי ברייתות איכא למימר קפדי אחדא דקמייתא תליא איסורא באין עתיד לסעוד לחוד ומשמע אפילו קודם שש מדלא תלי נמי בשש ובתרייתא תליא בשש משמע אפילו עתיד לסעוד מדלא תליא נמי באין עתיד לסעוד והשתא לא מבעיא דסיועי לא מסייעא ליה לרב יהודה דתלי איסורא בשתיהן לקולא אלא אדרבא אפילו מיקשי נמי קשיא ליה מהברייתות. ותנוקות של בית רבן בטילין משום שנאמר פקודי ה' ישרים משמחי לב הכי גירסת ספרים דידן בדברי ר' מאיר ולפי זה לא פליג ר"י אדרבי מאיר אלא בזה דלר"מ קורא ושונה במקום שאינו רגיל ולר' יהודה אף במקום שאינו רגיל לא וגירסת הרי"ף והרא"ש בדר' מאיר ותנוקות של בית רבן אין בטלין בו ולא גרסינן האי קרא פקודי ה' ישרים בדברי רבי מאיר. והשתא פליגי ר' מאיר ור' יהודה בתרתי בתנוקות ובמקום שאינו רגיל דלרבי מאיר שרי ולר' יהודה אסור וגירסא זו נראה לי עיקר דאי לר' מאיר נמי תנוקות בטילים למה לי למהדר ולמיתני הא בדברי ר' יהודה השתא במקום שאינו רגיל דשרי לר' מאיר אסור לר' יהודה תנוקות דאסור לר"מ לא כל שכן דאסור לר"י וכי תימא למה הדר תני בדברי ר"י וקורא באיוב כו' הא ר"מ נמי ס"ל הכי י"ל דהוי אמינא כמו דמחמיר ר"י במקום שאינו רגיל ובתנוקות יותר מדר' מאיר הני נמי אסירי קמשמע לן דלא דהא דתנוקות של בית רבן בטילים לאו משום לתא דידהו דודאי מצד עצמן מותרים בדברי תורה כמו שמותרים בשאר דברים אלא משום לתא דרבהון שהוא אסור בתלמוד תורה וממילא בטילים והיינו דלא קאמר תינוקות סתמא למה לי למיתני של בית רבן אלא קמשמע לן דהאיסור הוא משום לתא דהרב ולא משום לתא דידהו גופייהו והיינו דשני מלישנא דרישא לקרות בתורה וכו' והכי נמי הל"ל ותנוקות נמי אסורין אלא ודאי כדפירשתי וכי תימא לגירסא זו מאי טעמא דר' מאיר דמתיר תיפוק ליה דאיכא איסור משום לתא דהרב יש לומר משום לימוד דתנוקות הוא דבר שאין בו חטא ולא חרבה ירושלים אלא מפני שבטלו תנוקות של בית רבן וקיימא לן דאין מבטלין תנוקות של בית רבן אפילו לבנין בית המקדש כדאמרינן בפרק ט"ז דשבת (דף קי'ט) והרי הרב חייב בבנין בית המקדש אפילו הכי אין מבטל מללמוד עמהם וסבירא ליה לר"מ דכל שכן מפני צער הבית בתשעה באב אין לרבן לבטל מללמוד עמהם כיון דאפילו לבניינו אינו מבטל אף על גב דעל ידי זה הבית עומד בחורבן ור"י סבירא ליה דאפילו הכי מבטלין והא דאינו מבטל לבניינו דהוא אינו אלא שב ואל תעשה אבל ללמוד עמהם בתשעה באב כיון דאית ליה שמחת הלב עביד איסורא בידים ואנו חייבין להתאבל על ירושלים דכתיב שישו אתה משוש כל המתאבלים עליה והיינו טעמא דמייתי ר"י קרא דמשמחי לב אסיפא דתנוקות של בית רבן אף על גב דטעמא דרישא דכל אדם אסורים בדברי תורה בתשעה באב משום הכי הוא וגם ר"מ דאוסר לכל אדם בדברי תורה הכי נמי ואפילו הכי לא מייתי לה להאי קרא אלא ודאי אי לא האי קרא דמשמחי לב היה מסתבר טעמא דר' מאיר להתיר תנוקות של בית רבן מקל וחומר כדפירש וראיתי להמרדכי בפרק ב' דמועד קטן בשם הירושלמי שפירש הא דאמר בפרק ד' דיבמות מה במקום שאסור לספר ולכבס ואשבת שחל ט"ב בתוכה קאי דהכי קאמר דאפילו קטנים אסור לגדולים לספר ולכבס בגדיהם תדע דבטלו קצרי דבי רב משמע דאפילו בגדי קטנים אין מכבסין ואין מספרין באבילות של תשעה באב מה שאין כן באבילות דעלמא מכבסין ומספרין לקטנים שמע מינה גבי תשעה באב אסור לגדולים לעשות לקטנים דבר שגדולים אסורים בו כמו לספר ולכבס מותר לארס גבי אבילות שמותר לגדולים לספר ולכבס לקטנים בימי אבל הקטנים אינו דין שמותר לארס ולי נראה דודאי אין אבילות תשעה באב נוהג כלל בקטן כמו שאינו נוהג בו אבילות קרוביו כדאמרינן ריש פרק ג' דמועד קטן. והא דתנוקות של בית רבן בטילין בו לאמשום לתא דידהו אלא משום לתא דהרב שהוא חייב בו באבילות דתשעה באב שהוא אבילות דכל ישראל וכן הא דאסור לכבס בגדי קטנים בשבת שחל תשעה באב מדבטלי קצרי דבי רב לאו משום לתא דאבילות הקטנים אלא משום לתא דמכבס דמסתמא הוא גדול ואם עוסק בכיבוס נראה כמסיח דעתו ואינו חושש להתאבל על ירושלים דזה עיקר טעם איסור כיבוס בשבוע של תשעה באב ורב ששת דאמר לעיל אפילו לכבס ולהניח אסור כמו שכתבו התוספות שם בפרק ד' דיבמות ולהאי טעמא אין לחלק בין עוסק בכיבוס בגדים של גדול לשל קטן דהא מכל מקום מסיח דעתו מאבילות ירושלים בכיבוס זה אבל באבילות פרטי של קטן והמכבס אינו אבל לית לן בה בגדול לכבס בגדי הקטן דמשום קטן לא איכפת לן דאין אבילות חל על הקטן והמכבס אינו אבל וכי תימא היינו האי דמסיק התם בשנויא שאני בין אבילות חדשה לאבילות ישינה ובין אבילות דיחיד לאבילות דרבים כלומר באבילות דרבים יש להחמיר יותר מבשל יחיד משום דהמכבס עצמו חייב באבילות זו של רבים מה שאין כן של יחיד אין אבילות על המכבס עצמו הא אפילו אם תפרש כן מכל מקום לפי המסקנא שמע מינה דאין אבילות זו דט"ב נוהג בקטנים:


ועוד שאי אפשר לפרש כן דאם כן לא תלי טעמא בהא דיש לחלק בין אבילות דרבים לשל יחיד אלא עיקר הטעם הוא משום דבתשעה באב האבילות גם על המכבס מה שאין כן גבי אבל ממש ומאי קאמר שאני בין אבילות דרבים ליחיד הא לא תלי טעמא בהכי. ועוד למה לי למימר התם תו שאני בין אבילות חדשה לאבילות ישנה דמשמע דאיכא תרי גווני בחדא מחמירין באבילות יותר מתשעה באב משום דהוי אבילות חדשה דחמיר ובחדא מחמירין בתשעה באב מבאבילות משום דהוה אבילות דרבים והשתא אם איתא דלפי המסקנא אבילות ותשעה באב שוין דאינן נוהגות בקטנים והא דאסור לכבס בגדי קטנים בשבוע זו משום לתא דאבילות דמכבס גופיה אם כן אבילות ודאי חמיר מתשעה באב לענין ארוסין אבל לא חמיר תשעה באב מאבילות בשום דבר. הא בהא לחוד דשאני בין אבילות דרבים לשל יחיד סגי דלפי זה אין חומר בתשעה באב מבאבילות והא דאסור לספר ולכבס לקטנים כיון דאבילות דרבים הוא האיסור משום מכבס ומספר הוי ולא משום לתא דקטנים גופייהו ואם כן ליכא להחמיר באירוסין בתשעה באב כמו באבילות וממילא פקע הקל וחומר דרב חסדא מה במקום שאסור לספר ולכבס דהיינו בתשעה באב לקטנים דלאו משום לתא דקטנים היא ולמה ליה לסיומי תו שאני בין אבילות חדשה לישנה אלא ודאי לפי המסקנא נמי יש חומר בלספר ולכבס בתשעה באב יותר מאבילות ולאו אתנוקות קאי אלא אאשה שהתירו לה נטילת שער בימי אבלה כדפירשו וכיון דלהיפך נמי איכא חומר באבילות מתשעה באב לענין אירוסין משום הכי קאמר שני טעמי' דשאני בין אבילות חדשה לישנה משום הכי החמירו בחדשה לענין אירוסין יותר מישנה ושאני בין אבילות דרבים משום הכי החמירו בלספר ולכבס בדרבים משל יחיד ואילו לא קאמר אלא היינו טעמא שאני בין אבילות דרבים לחוד וראוי להחמיר בתשעה באב יותר לספר ולכבס אם כן תקשה קל וחומר דרב חסדא לאסור אירוסין בתשעה באב אי מחמרינן לה לענין אבילות מקל וחומר מה במקום שמותר לספר וכו' משום הכי קאמר שאני בין אבילות חדשה לאסור בה אירוסין יותר מבאבילות ישנה דתשעה באב הילכך ליתא לפירוש הר"מ ואין אבילות דתשעה באב נוהג בקטן והא דתנוקות של בית רבן בטלין בו הוא משום לתא דרבן וכדפירשתי:


בשר מלוח עד כמה אמר רב חיננא בר כהנא משמיה דשמואל כל זמן שאינו כשלמים. פירש רש"י כל זמן שהוא כשלמים שלא שהה במלחו אלא שני ימים ולילה אחד כזמן אכילת שלמים ולהכי נקט כשלמים דבזמן אכילת שלמים אשכחן דאיקרי בשר דכתיב והנותר מבשר הזבח וגו' טפי לא אשכחן דמיקרי בשר שהטעם נפסל אחרי ב' וג' ימים. ונראה לי דאע"ג דהאי קרא גבי שריפת שלמים כתיב דסיפא דקרא דוהנותר ביום השלישי באש ישרף והא אכילת שלמים לשני ימים ולילה שבנתים וזמן שריפתן ביום ג' ולא אור ליום ב' כדאיתא ריש פרק קמא דפסחים (דף ג') ובסוף פרק ה' דזבחים (דף נ"ו) הרי מצינו דלאחר זמן אכילת שלמים שהוא אור ליום ג' עד הבוקר שהוא זמן שריפה קרוי בשר דיש לומר דהאי והנותר מבשר לאו אבאש ישרף דבתריה קאי אלא אזמן אכילה דמיירי בקרא שלפניו ביום ההוא יאכל וממחרת ועלה מסיים והנותר מבשר פירוש בזמן אכילה שלא נאכל ביום הג' באש ישרף ולא קרא הכתוב בשר בזמן שרפתו ואע"ג דהנותר מבשר משמע לאחר שנותר ולאחר זמן אכילה נמי קרוי בשר לא קשיא מידי דהא זמן אכילה ב' ימים מילתא פסיקתא היא בין שנשחט שחרית ביוםשלפניו בין סמוך לערב נעשה נותר לאור ג' והרי אפילו נשחט בשחרית לאחר שעלה השחר מיד אפ"ה בכלל בשר עד הערב דהוה ליה ב' ימים שלמים ולילה אחד הוא הדין הנשחט כל היום הוה ליה בכלל בשר עד כדי שיעור שהיה של ב' ימים ולילה אחד ומה שעבר מן היום קודם שנשחט משלימין לו מן ליל ב' כשיעור הזה שיצא ברוב קרבנות לבד הנשחטים סמוך לבוקר מיד קרויין בשר באור ג' כ"כ כפי שיעור שיצא מן יום השחיטה קודם שנשחטו וקרא דקרא בשעה שנעשה נותר בשר מרוב קרבנות איירי:


מכל מקום י"ל אלא מעתה גבי טריפה דכתיב ובשר בשדה טריפה וגבי אבר מן החי דכתיב לא תאכל הנפש עם הבשר וגבי טומאת בשר כתיב והבשר אשר יגע וכו' אטו לאחר ב' ימים יצא מתורת בשר ואין חייבים עליהם הא וודאי לא דבפרק בן סורר ומורה דף ע') פירש"י דבזמן אכילת שלמים בלחלחותו הוא ולא איקרי מליח ומשמח את הלב דכתיב וזבחת שלמים ואכלת שם ושמחת אלמא בר שמחה הוא אבל בתר הכי הוי מליח ונחלף טעמו במלחו וכפי' זה מוכרח שם דאמר הכא מאי פי' גבי בן סורר ומורה אי דמי להא דערב ט' באב דשמעתין דאמר התם אכל בשר מליח אין נעשה בן סורר ומורה ומסיק התם פי' גבי עט"ב משום שמחה וכל זמן שהוא כשלמים נמי אית ביה שמחה שמע מינה דטעמא משום שמחה כדפירש"י שם ולא כדפירש הכא:


מכל מקום אכתי קשה לי אם איתא דמשלמים יליף לה דבזמן ההוא הוא דהוי שמחה ולא יותר א"כ מאי אמר בשר מליח אפילו לא נמלח נמי בשהה ב' ימים ולילה אחד לא וזה קשיא נמי לפירש"י הכא דלאחר זמן אכילת שלמים לא אשכחן דמיקרי בשר א"כ אפילו לא נמלח נמי:


ולי נראה לפרש הא דתלה הגמרא בשלמים סימנא בעלמא הוא ולאו משום דיליף לה משלמים דוודאי אם אינו מליח יש בו משום שמחה אפילו אחר כך ואל תתמה על הא דפירשתי דלא יליף לה משלמים ולא נקטה אלא לסימנא בעלמא דהא מצינו בפרק י' דמנחות (דף י"ב) גבי לסמוך ידו על ראש השעיר ר' שמעון אומר לרבות שעיר ע"ג לסמיכה שהיה ר"ש אומר כל חטאת שנכנס דמה לפנים טעונה סמיכה למה לי למימרא שהיה סימנא בעלמא ובפרק י"ג דמנחות (דף ק"ד) הרי עלי מנחה ר' יהודה אומר יביא מנחת סולת ובגמרא תנא הואיל ופתח בו הכתוב תחילה וכו'. עד פשיטא מנחת הסולת קאמר ומשני סימנא בעלמא ובריש פ"ק דערובין גבי מבוי (דף ב'):





פתח עינים

ערב ט"ב לא יאכל אדם שני תבשילין וכו' מהר"ם ן' חביב בתשובה כ"י אסר כל מין שני תבשילין אפי' פירות שנאכלים חיים וכו' והבאתיו בס' הקטן ברכי יוסף סי' תקנ"ב ולעת הלום אין תשובות הרב בידי. אמנם דבריו פשוטים שכן מרן בש"ע לא התיר אלא פירות חיים ועמ"ש מרן בב"י ומשם באר"ה:
וראיתי להריטב"א בחידושיו שכתב וז"ל עיקרן של דברים דהכא שהוא משום תענוג וחשיבות אין לומר שיהא דג וביצה שעליו נדון כשני תבשילין כמו שאמרנו לענין ערוב וכו' אלא כל שהוא בשני תמחויים ואפילו ממין אחד כגון שהאחד צלי והא' מבושל וכיוצא הרי אלו שני תבשילין וכל שהם בתמחוי אחד וקדרה א' אפי' כמה מינים ביחד אינו אלא תבשיל א' וכן דעת מורי בשם רבינו בשם רבותיו. ולענין מיני פירות נראה דכיון דלענין בש"ג כל שנאכל כמות שהוא חי אין בו משום בש"ג וכו' שאף לענין ט' באב כן וכו' אבל בתוספות אוסרים בכל מיני פירות מבושלים וגם רבינו הגדול לא התיר אלא בפירות חיים נראה שמדמין דבר לענין ערוב להחמיר עכ"ל:
הרי שכתב משם התוס' והרמב"ן לאסור פירות מבושלים כמו שפסק מרן וכדברי הרב מהר"ם ן' חביב הנז' איברא דבתוס' שלפנינו נראה להפך שכתבו בסוגיין ד"ה ערב ט"ב דכל דבר שנאכל כמות שהוא חי כמו גבינה כמו תפוחים אין בהם תורת בישול כלל. אמנם ראיתי בהגהות מיי' שכתבו ריצב"א היה אוסר לאכול תפוחים מבושלים עם תבשיל אחר מדיוצא בהם משום ערובי תבשילין כדאיתא בירושלמי דנדרים עכ"ל הרי דריצב"א שהוא מרבותנו בעלי התוס' אסר כמ"ש הריטב"א בשם התוס'. ותוס' שלפנינו הם תוס' אחרות. כידוע דכמה אופני תוספות יש:
ומ"ש הריטב"א דאין נראה דדג וביצה שעליו יהיו ב' תבשילין. גם למה שפסק מרן בש"ע להחמיר בשני מינים בקדרה אחת ופסק דמין אחד בב' קדרות הם שני תבשילין מ"מ פסק דאם הוא דבר שדרכו בכך שרי ודלא כמ"ש בהגהה בס' גן המלך סי' קמ"ב דתנן ושוין בדג וביצה שעליו לאשמועינן לענין ט"ב ע"ש דליתא שהרי כמה גדולים ס"ל דאפי' כמה מינים בקדרה אחת שרי וכמ"ש הריטב"א וכמו שהובא דעתם בב"י ע"ש. ואפי' לדידן דמחמירינן אם דרכו בכך מותר כמ"ש בש"ע ועמ"ש הרב שיירי כנה"ג. ומסתמות דברי מרן בש"ע דאסר מין א' בשתי קדרות משמע אפילו הם מבושלים באופן אחד וכ"כ הרב כנה"ג בתשובה ח"ב סי' ל"ז אך הרב מגן אברהם והרב אליה רבה והרב קרבן נתנאל כתבו דדוקא אם יש שינוי שהאחד בלילתו עבה והא' בלילתו רכה אבל אם שניהם בשוה אין קפידא בשני קדרות ומסתמות הפוסקים נראה כהרב כנה"ג בתשובה הנז':
ומיהו אם רבים בני הבית וניכר שעושים מין א' בשתי קדרות בשוה להספיק לכלם וכן דרכם לעשות בשאר ימות השנה כשאוכלים מין אחד וכיוצא נראה להתיר והבו דלא לוסיף עלה דלא כמשמעות הרב כנה"ג בתשובה הנז' ודוק הטב:





יד דוד

כיצד ישנה אמר רבי יהודה כן כתב רשי׳ דהכי גרסינן אמנם בנוסחתינו גרסינן אמר רבי יהודא כיצד ישנה ונראה דטעם דרשי׳ משום דאע״ג דרבי יהודא חברו של רשב״ג כדמוכח בפסחי' דף ק׳ דקאמר רשב״ג לא נחוש לדברי ר׳ יהודה חבירינו מ״מ אין סברא שרבי יהודה הי׳ מפרש דברי רשב״ג ולכן גרסינן בתחלה כיצד ישנה והוא תנא דברייתא שיאמר כן ומביא דברי ר׳ יהודא שהוא ג״כ סובר כרשב״ג:


בעשרה ופירש״י בעשרה בני אדם שהי' רגילין לסעוד עמו לכבודו ומכאן הקשה בתבואת שור דף קט״ז על מה שכתב במג״א בסימן תקנ״ב סקי"ד דט"ב שחל להיות בשבת לא יסעד בסעודת חברים וא״כ אנן דלא קיימ״ל כרשב״ג אף בחול מותר וכ"ש בשבת ע״ש. ולדעתי אף המג״א לא קאמר במי שרגיל בכך אף בימות החול א״צ למעט בוודאי אלא כוונת המג״א על סעודה עם חברים שאינו רגיל בה דאע"ג דמדינא גם זה מותר מ"מ מדכתב הרוקח דיאכל בדאבון נפש א״כ פשיטא גם דלא יאכל בסעודת חברים ובמרדכי פסק בלא״ה כרשב״ג דאין ת״ק חולק:


כל זמן שאינה כשלמים בריף גריס כל זמן שהיא כשלמי׳ וכנראה דזו גירסת רשי':


תוס׳ ד״ה ערב ט"ב כו׳ רוצה לומר בשני קדרות נראה דהתוס' מפרשים תבשילין היינו קדרות ומביאים ראי׳ מלשון לע"ז מה שקורין ב׳ מינים כמו ב׳ קדרות וא״כ נראה דהכל חדא הוא אבל וודאי ב׳ מינים אפילו בקדרה אחד וודאי דאסור ולזה הוצרכו התוס׳ להתיר מה שהוא ראוי לאכול כמות שהוא חי וכן מה שאינו ראוי לאכול כמות שהוא חי וכן מה שאינו ראוי לאכול לבדו בלי דבר כמו בצלים ועיין מהרש״א וזרע יצחק:

